Έρβιν Βουρμ

Ο Έρβιν Βουρμ (Erwin Wurm, γεννημένος το 1954) είναι Αυστριακός καλλιτέχνης. Μένει και εργάζεται στην Βιέννη και στο Λίμπεργκ της Αυστρίας, στην Ύδρα και στη Νέα Υόρκη.

 Βιογραφία 
Ο Βουρμ γεννήθηκε στο Μπρακ αν ντερ Μουρ της Αυστρίας το 1954. Ο πατέρας του ήταν ντέτεκτιβ και τασσόταν κατά των καλλιτεχνών.

 Φιλανθρωπία και θεματικές 
Στην εκπομπή The Artist Who Swallowed the World, ο Βουρμ αναφέρεται να λέει : «Ενδιαφέρομαι για την καθημερινή ζωή. Όλα τα υλικά που με περιτριγυρίζουν μπορούν να είναι χρήσιμα, καθώς και τα αντικείμενα που περιλαμβάνονται στην σύγχρονη κοινωνία. Τα έργα μου μιλάνε για ολόκληρη την οντότητα του ανθρώπου : την φυσική, την πνευματική, την ψυχολογική και την πολιτική».

Ο Βουρμ είναι γνωστός για την χιουμοριστική του προσέγγιση απέναντι στον φορμαλισμό. Σχετικά με τη χρήση του χιούμορ στα έργα του, ο Βουρμ αναφέρει σε μια συνέντευξή του : «Αν προσεγγίζεις τα πάντα με χιούμορ, οι άνθρωποι υποθέτουν αμέσως ότι δεν πρέπει να σε πάρουν στα σοβαρά. Πιστεύω ότι οι αλήθειες για την κοινωνία και την ανθρώπινη ύπαρξη μπορούν να προσεγγιστούν με διαφορετικούς τρόπους. Δεν χρειάζεται να είσαι πάντα θανάσιμα σοβαρός. Ο σαρκασμός και το χιούμορ μπορούν να σε βοηθήσουν να δεις τα πράγματα με μια πιο ανάλαφρη ματιά».Wurm, E (2007). "Pretty Cool People Interviews: Erwin Wurm", SubmarineChannel.

Το έργο του Βουρμ είναι συχνά επικριτικό προς τη δυτική κοινωνία και νοοτροπία αλλά και τον τρόπο ζωής της παιδικής του ηλικίας στην Αυστρία μετά τον Β' Παγκόσμιο Πόλεμο. Αν και τα γλυπτά του Βουρμ είναι χιουμοριστικά, στην πραγματικότητα είναι αρκετά σοβαρά. Η κριτική του είναι παιχνιδιάρικη αλλά δεν πρέπει να συγχέεται με την ευγένεια. Παρουσιάζει την κριτική του σε αντικείμενα όπως ρούχα, έπιπλα, αυτοκίνητα, σπίτια και καθημερινά αντικείμενα. Τα κοινά θέματα στο έργο του περιλαμβάνουν όχι μόνο τη σχέση μας με τα κοινότυπα καθημερινά αντικείμενα αλλά και με τους φιλοσόφους και τη ζωή στη μεταπολεμική Αυστρία.

Μιλώντας για τα συχνά θέματά του, που είναι η φιλοσοφία και η αύξηση και η απώλεια του βάρους, ο Βουρμ έχει δηλώσει : «Πρόκειται για τη δυσκολία να αντιμετωπίσεις τη ζωή. Είτε με δίαιτα είτε με φιλοσοφία».

 Καριέρα 
Ο Βουρμ μένει και εργάζεται μόνιμα στη Βιέννη και στο Λίμπεργκ και μερικές φορές στη Νέα Υόρκη. Το 2018, αγόρασε ένα σπίτι στην Ύδρα.

 Διακρίσεις 

 2013: Ύψιστο Αυστριακό Κρατικό Βραβείο
 2021: Βραβείο 59ου GNMH
 2022: Επίτιμος διδάκτορας στο Πανεπιστήμιο του Βελιγραδίου

 Συλλογές και εκθέσεις 
Έργα του Βουρμ βρίσκονται σε εκθέσεις σε όλο τον κόσμο, όπως το Μουσείο Solomon R. Guggenheim, η Συλλογή Peggy Guggenheim, το Walker Art Center, το Μουσείο Λούντβιχ, το Kunstmuseum St. Gallen, το Σύγχρονο Μουσείο Τέχνης της Λυόν, το Μουσείο Παλαιάς και Νέας Τέχνης και το Κέντρο Πομπιντού.

 Στον λαϊκό πολιτισμό 
Στο βιντεοκλίπ των Red Hot Chilli Peppers για το τραγούδι Can't Stop του 2003, τα μέλη του συγκροτήματος χρησιμοποίησαν πέντε από τα γλυπτά του Βουρμ. Στο τέλος του βιντεοκλίπ, μια πινακίδα αναφέρει ότι ο Βουρμ αποτέλεσε έμπνευση για το βιντεοκλίπ. Σε μια συνέντευξη στο iTunes, ο Flea ανέφερε ότι η εικόνα του Βουρμ ως ανθρώπου με μολύβι στη μύτη αποτέλεσε σημαντική επιρροή στο βιντεοκλίπ (ο ίδιος ο Flea εμφανίζεται κάποια στιγμή στο βιντεοκλίπ με μαρκαδόρους στα ρουθούνια του, μολύβια στα αυτιά του και καπάκια από δοχεία μπογιάς στα μάτια του). Ο Βουρμ θεωρείται ο πρώτος εικαστικός καλλιτέχνης που έλαβε πιστώσεις σε μουσικό βίντεο στο MTV.

Φωτογραφίες

 Παραπομπές 

Περαιτέρω μελέτη

Εξωτερικοί σύνδεσμοι


 Erwin Wurm at Xavier Hufkens, Brussels
 Erwin Wurm: Greatest Human Being Who Ever Lived


Κατηγορία:Αυστριακοί καλλιτέχνες